छड़े 21 म्हीने दे अभियान उप्पर रवाना होए पायनियर सौरमंडल दी सरहदां पार करियै केईं मंदाकनियें थमां गुजरदा होआ पूरे 30 ब’रें तक्कर धऱती उप्पर ब्रह्माण्ड दी अहम जानकारियें गी भेजदा रेआ। इस यान दे कन्नै वैज्ञानिकें इक पट्टिका भेजी ऐ जेह्‌दे कन्नै धऱती दी भौगोलिक रचना ते मनुक्ख दे बारे च ज्यामितीय भाशा च संकेत लिखे न। एह् इस मेद दे कन्नै भेजी गेई ऐ जे जेकर ब्रह्माण्ड दे कुसै कोने च कोई सभ्यता मजूद होए तां ओह् एह्‌दे जरिए वैज्ञानिकें कन्नै संपर्क करी सके। ग्रहें उप्पर जीवन दी संभावनाएं गी तलाशने दे अलावा नासा ने धरती दी सतह् ब समुद्रें ते वायुमंडल दे गैह्‌न अध्ययन लेई बी केईं उपग्रहें दा प्रक्षेपण कीता ऐ। जेह्‌ड़े सौर ज्वालाएं थमां लेइयै जलवायु बदलाव, अल नीनो ते ओजोन परत दी क्षति कन्नै जुड़े अहम आंकड़े जुटाने दा कम्म करा रदे न। एह्‌दे अलावा नसा ने तारें ते खगोलीय पिंडें दे अध्ययन लेई हब्बल ते स्पिटजर जनेई विशालकाय दूरबीनां बी अंतरिक्ष च स्थापत कीती ऐ। मजूदा दौर च नासा दी सारे कोला महत्वाकांक्षी योजना अंतर्राश्ट्रीय अंतरिक्ष स्टेशन आईएसएस दी स्थापना ऐ। अंतरिक्ष च गै स्थित इस प्रयोगशाला च वैज्ञानिक दूए ग्रहें उप्पर अभियान दे रस्ते तलाशने दे अनुसंधान च जुटे दे न। ब’रे 2010 तक्कर नासा पास्सेआ स्पेस शटल नासा पास्सेआ स्पेस शटल कार्यक्रम गी खत्म करने दे पैह्‌ले आईएसएस गी पूरी चाल्ली कन्नै तैआर करी लैता जाग। भविक्ख च नासा दा चंद्र अभियान इक चुनौती भरी योजना ऐ जेह्‌दा उद्देश्य चंद्रमा उप्पर माह्नू बस्तियां बसाने दी संभावना तलाशना ऐ।